Whiplash injury היא פציעה נפוצה מאד. בשכיחות של 70-328 לכל 100,000 איש.
המונח מתאר מכאניזם של האצה-האטה, אשר מעביר אנרגיה רבה ופתאומית לחוליות הצוואר. הגורם העיקרי לפגיעה הוא התנגשות צידית או אחורית בין רכבים, אך עלול להיגרם גם מצלילה או כתוצאה מתאונות אחרות.
מכאניזם הפגיעה, הטלטול המהיר של הראש על הצוואר, עשוי להוביל לנזק ברקמות רכות ועצמות, המדגימים סימנים קליניים המכונים (WAD (Whiplaxh associated disorders, מונח הנקבע ע"י Spitzer ומתאר ספקטרום של סימפטומים שעלולים להיגרם כתוצאה מחבלת whiplash.
הסימפטומים השכיחים הינם: כאבי ראש, כאבי צוואר והפחתה בתנועתיות עמוד שדרה צווארי.סימפטומים נוספים כוללים: כאב תמידי, כאב מפושט, תחושת רדימות בכל הגפה וחוסר שליטה (giving way) של הזרוע.
בין 4%-42% מהפציינטים שעוברים תאונת דרכים עם מעורבות צווארית מדווחים על סימפטומים שנמשכים כמה שנים לאחר התאונה.
במחקרים נמצא, שהפרעה בתפקוד של כופפי הצוואר, ביניהם לדוגמה שריר חשוב ששמו SternoCleidoMastoid, קשורה להתפתחות כאב צווארי.
ישנם מספר גורמים שמשפיעים לרעה על תחושת הכאב והמוגבלות בכאבי צוואר כתוצאה מ- Whiplash לעומת כאבי צוואר ספונטניים. הגורמים הינם: עוצמת הפגיעה, תגובה פסיכולוגית לפציעה ולכאב, וגורמים סוציאליים וחוקתיים (בקשה לקבלת פיצויים).
כ-9%-26% מהאנשים לאחר Whiplash נעדרים מהעבודה במהלך יותר מחצי שנה.
מכניזם הפציעה המשוער הוא התנגשות אחורית, הגורמת לראש ולצוואר לנוע בכוח למנח של יישור יתר (hyperextension), אשר גורם לכוחות דחיסה וגזירה חזקים על מפרקים ורקמות רכות.
דרגה 0- אין סימפטומים של כאבים צוואריים (אין ירידה בטווחי תנועה או נוקשות שרירית).
דרגה 1- כאבי צוואר, נוקשות או רגישות במערכת שלד-שריר.
דרגה 2- סימפטומים צווארים והפחתת טווחי תנועה או רגישות ממוקדת בשרירים.
דרגה 3- סימפטומים צוואריים וסימנים נוירולוגיים.
דרגה 4- סימפטומים צוואריים ושבר או פריקה.
בדרגה 1 או 2 , לא ניתן לזהות בהדמיה פציעות של רצועות, שרירים, דיסקים, חוליות או עצבים.
נקבעות לפי האקוטיות או הכרוניות של הפגיעה (כלומר, לפי הזמן שחלף מהפציעה).
המטרה העיקרית של היא חזרה מהירה לפעילות יום יומית נורמלית והימנעות מהגעה לשלב הכרוני. לכן, לא כדאי להמליץ על מנוחה וקולר צווארי (לתמיכה), אלא מומלצת מאד התערבות אקטיבית. הטיפולים היעילים כוללים: תרגול, פיזיותרפיה מנואלית והמלצות חינוכיות בנוגע ליציבה.
לפי המחקרים, השלב הכרוני ב-Whiplash זהה לשלב הכרוני של פתולוגיות אחרות כמו כאבי גב תחתון כרוניים וכאבי צוואר כרוניים. לכן הטיפולים המומלצים הינם: תרגול אקטיבי ותרפיות התנהגותיות להתמודדות עם הכאב.